Marion le monna wa gagwe e bong Stefan ba ba nnang kwa Austria, ba ile ba tlhalosetsa mapodise a mabedi lebaka la go bo ba ithaopile go tla go thusa batshabi. Mapodise ao a ile a ba leboga le go ba kopa dibuka tse pedi. Marion a re: “Mapodise a ne a sa fetse go re akgolela tiro ya rona.” Jesu o ne a na le ditedu ka gonne go ne go tlwaelegile mo Bajudeng ka nako eo. Go nna le ditedu go ne go bontsha gore ba na le seriti le tlotlo e bile di ne di se dileele kgotsa di tlhakatlhakane. Ga go pelaelo gore Jesu o ne a tlhokomela moriri le ditedu tsa gagwe kgotsa a di fokotsa. Batho ba ba jaaka Samesone ba ba neng ba tlhophilwe go nna Banasirite, ke bone fela ba ba neng ba sa beola meriri ya bone.—Dipalo 6:5; Baatlhodi 13:5. Go ne go tla nna le ditlamorago tse dingwe gape. Fa Keresete a ne a sa tsosiwa mo baswing, tumelo ya Bakeresete e ne e tla bo e le ya lefela, e se na mosola, e theilwe mo maakeng. Mo godimo ga moo, go raya gore Paulo le ba bangwe ba ne ba buile maaka e seng fela ka go tsosiwa ga ga Jesu mme gape le ka yo ba neng ba re o mo tsositse e bong Jehofa Modimo. Gape, go bua re re Keresete o ile a “swela maleo a rona” e ne e tla bo e se boammaaruri—ka gonne fa Mmoloki a ka bo a ile a se ka a bolokiwa mo losong, o ne a ka se ka a kgona go boloka ba bangwe. (1 Bakorintha 15:3) Seo se ne se tla raya gore Bakeresete ba ba suleng, ba bangwe ba bone ba ileng ba nna baswelatumelo, ba ile ba swa ka tsholofelo ya maaka ya gore ba tla tsosiwa.